AAV เปิดเส้นทางบินใหม่ตรงสู่ “มัลดีฟส์” เริ่ม 11 ส.ค.นี้
AAV เปิดเส้นทางบินใหม่ตรงสู่ “มัลดีฟส์" 7 เที่ยว/สัปดาห์ เริ่ม 11 ส.ค.นี้
14 มิ.ย. 2560

นายสันติสุข คล่องใช้ยา ผู้อำนวยการฝ่ายการพาณิชย์ สายการบินไทยแอร์เอเชีย บริษัท เอเชีย เอวิเอชั่น จำกัด (มหาชน) หรือ AAV เปิดเผยว่า สายการบินไทยแอร์เอเชียพร้อมนำเสนอเส้นทางบินใหม่กรุงเทพ-มัลดีฟส์ ให้บริการบินตรงทุกวัน เริ่มบินตั้งแต่ 11 ส.ค.60 เป็นต้นไป โดยประเทศมัลดีฟส์เป็นสถานที่ท่องเที่ยวยอดนิยมอันดับต้นๆ ของชาวไทยและชาวต่างชาติ เหมาะกับทุกกลุ่ม ทั้งกลุ่มครอบครัว กลุ่มเพื่อนและกลุ่มคู่รัก
“เชื่อว่าเส้นทางนี้จะเป็นอีกเส้นทางที่มีศักยภาพในการเติบโต ซึ่งแอร์เอเชียจะเป็นสายการบินราคาประหยัดแห่งแรกที่เปิดบินตรงจากกรุงเทพสู่มัลดีฟส์”นายสันติสุข กล่าว
โดยปัจจุบันกลุ่มสายการบินแอร์เอเชียได้เปิดให้บริการบินตรงสู่มัลดีฟส์ จากกรุงกัวลาลัมเปอร์ ประเทศมาเลเซีย (เที่ยวบิน AK) 7 เที่ยวบินต่อสัปดาห์ เมื่อรวมเส้นทางใหม่ล่าสุดนี้ แอร์เอเชียจะมีเส้นทางบินตรงทั้งจากกรุงเทพและกัวลาลัมเปอร์ ซึ่งสะท้อนความนิยมในเส้นทางดังกล่าวได้เป็นอย่างดี